**Вижте кои държави от ЕС организират полети за репатриране, включително на други европейски граждани**

Редица държави-членки на ЕС обявиха полети за репатриране на своите граждани, като на борда на самолетите ще се допускат и граждани на други държави на ЕС.

Франция организира полет от Порт о Пренс, Хаити до Париж на 26 март от 12:10 ч. местно време с час на пристигане 20:30 местно време. Самолетът е с капацитет 412 места, 92 от които се предлагат на граждани на ЕС, като с предимство са съседни страни, поради ограничените възможности за пътуване от Париж.

Гражданите на ЕС, които искат да се възползват от полета, трябва да се обърнат към посолството на Франция в Порт о Пренс.

Австрия организира полет от Ню Делхи, Индия до Виена на 23 март с начален час 06:35 ч. (местно време) и час на пристигане 22:05 ч. (местно време). Австрия също организира полет от Коломбо, Шри Ланка на 26 март с час на излитане 14:00 ч. (местно време) и час на пристигане във Виена в 22:05 ч. (местно време).

Австрия организира полет от Вашингтон на 23 март с час на излитане от летище „Дълес“ в 21:00 и пристигане във Виена на 24 март в 10:25. Самолетът е с капацитет 306 места.

Други полети на Австрия включват следните дестинации:

* От Мексико Сити през Канкун до Виена на 24 март. Самолетът излита в 14:10 ч. (местно време) и пристига във Виена на 25 март в 12:30 ч. (местно време)
* От Канкун, Мексико до Виена, излитащ на 24 март в 17:30 ч. (местно време) и пристигащ в 00:30 ч. (местно време) на 25 март
* От Пунта Кана, през Хавана до Виена, излитащ от Пунта Кана в 15:30 ч. (местно време) и пристигащ във Виена на 25 март в 10:30 ч.
* От Хавана, Куба до Виена, потеглящ на 24 март в 19:10 ч. (местно време) и кацащ в 10:30 ч. (местно време) на 25 март
* От Барселона до Виена на 25 март. Самолетът излита в 19 ч. (местно време) и пристига в 21:30 ч.

Литва организира полет за репатриране на граждани на Латвия, Литва и Естония и Испания от индонезийския остров Бали на 24 март с излитане от Денпасар в 3:24 местно време. В самолета има 220 места.

Литва организира и полет от Хошимин, Виетнам през Банкок, Тайланд до Каунас, Литва на 27 март с час на излитане 07:00 ч. местно време, пристигане в 08:45 ч. (местно време) в Банкок и от 10:45 ч. местно време излитане от Банкок и кацане в 16:45 ч. местно време в Каунас. В самолетът има 100 места за граждани на държави-членки на ЕС.

Гражданите на ЕС, които искат да се възползват от полета, трябва да се обърнат към съответното посолство на Литва.

Люксембург организира полет от остров Фуертевентура, Канарските острови, с час на излитане 16:00 ч. (местно време) на 23 март и час на пристигане 21:05 ч. (местно време) в Люксембург. Гражданите на ЕС, които искат да се възползват от полета, трябва да се обърнат към посолството на Люксембург в Мадрид.

Чехия организира полет на 25 март от Ханой, Виетнам до Прага с час на излитане 15:00 ч. местно време. Самолетът е с капацитет 294 места, като 73 са запазени на други граждани на ЕС.

Чехия организира полет на 24 март от Филипините по линията Манила-Себу-Прага с час на излитане от Манила в 0:10 и от Себу в 2:15 ч. Около 50 места има за пътници от други държави-членки на ЕС при условие, че тези страни могат да изведат след това гражданите си от Чехия.

Чехия организира полети на 24 март и от Хургада, Египет с час на излитане 6:05 местно време, от Виетнам – излитане от Ханой в 8:10 ч. местно време.

Гражданите, които искат да използват тези полети за завръщане, е необходимо да се свържат с посолствата на Чехия в Манила, Кайро и Ханой, които координират репатрирането на място.

Латвия организира полет на „Балтик еър“ от Тбилиси, Грузия на 23 март. Самолетът е със 141 места.

Германия организира полет от Буенос Айрес на 23 март в 15:50 местно време с пристигане на 24 март в 05:00 местно време (местно) във Франкфурт на Майн.

Германия организира полет - отпътуване на 23 март в 19:21 местно време от Пунта Кана и пристигане в 24 март в 01:06 местно време в Мюнхен.

Германия организира полет от Манила, който отпътува на 24 март в 20:00 ч. местно време и пристига на 25 март в 03:00.

Германия организира и полет от Алжир, с начален час 9:55 ч. (местно време) на 23 март от град Алжир и час на пристигане 11:30 ч. (местно време) във Франкфурт на Майн. Вторият полет е от Себу, Филипините, с час на излитане 21:00 ч. (местно време) като е предвидено да пристигне в Кьолн на 26 март в10:10 ч. (местно време). Организиран е полет от Буенос Айрес до Франкфурт на Майн, с час на тръгване 03:50 ч. (местно време) на 23 март и час на пристигане 05:00 ч. (местно време) на 24 март. Полет е организиран и от Пунта Кана до Мюнхен – тръгване 07:21 ч. (местно време) на 23 март и пристигане в 01:06 ч. (местно време) на 24 март.

Допълнителни полети, организирани от Германия:

* От Банджул, Гамбия до Франкфурт – час на излитане 06:00 ч. (местно време), час на кацане – 13:45 ч. (местно време) на 23 март
* От Банджул, Гамбия до Дюселдорф – час на излитане 07:00 ч. (местно време), час на кацане – 14:45 ч. (местно време) на 24 март
* От Аман, Йордания до Мюнхен - час на излитане 14:50 ч. (местно време), час на кацане – 18:05 ч. (местно време) на 24 март
* От Панама до Франкфурт - час на излитане 15:05 ч. (местно време) на 25 март, час на кацане – 08:0 ч. (местно време) на 26 март
* От Панама до Франкфурт - час на излитане 15:05 ч. (местно време) на 26 март, час на кацане – 08:00 ч. (местно време) на 27 март
* От Махе, Сейшели до Франкфурт на Майн - час на излитане 23:40 ч. (местно време) на 26 март, час на кацане – 07:00 ч. (местно време) на 27 март

Гражданите на ЕС, които искат да се възползват от полета, трябва да се обърнат към съответното посолство на Германия.

Гърция организира полети на 22 март от Тбилиси в 15:30 ч. местно време и от Белград (не е потвърден). В случай, че при пристигане в Атина гражданите нямат организират транзитен полет до своята държава, те остават под 14-дневна карантина.

Полша също организира полети, отворени и за граждани на други страни от ЕС, по програмата „Полет към дома“. Програмата включва срещу заплащане от гражданите чартърни полети, изпълнявани от авиокомпанията ЛОТ до Варшава. Резервации за чартърни полети на ЛОТ по тази програма следва да се правят чрез полските посолства и консулства по места. Преди пристигането си във Варшава с такива полети гражданите на държавите-членки на ЕС е необходимо да имат организиран транспорт до своите страни след това. Полетите на ЛОТ по тази програма са посочени на сайта https://m.lot.com/pl/pl/lot-do-domu , който се обновява непрекъснато.

Великобритания обяви, че ще изпрати самолет до Лима, който да репатрира граждани на кралството, намиращи се в Перу. На борда на самолета ще бъдат допускани и граждани от страни на ЕС. Той ще излети от летище „Хийтроу“ днес. Планирано е полетът да се реализира от Лима на 23 март и да пристигне обратно във Великобритания на 24 март. Очаква се потвърждение на точните часове на излитане и кацане.

Гражданите на ЕС, които искат да се възползват от полета, трябва да се обърнат към посолството на Великобритания в Перу. Крайният срок за заявяване на място е 23 март, 8:00 ч. по Гринуич. Би следвало да се има предвид, че местата на полета са ограничени и британските власти не могат да гарантират извозването на всички граждани, ако полетът се запълни.

Белгия организира полет от Дакар, Сенегал на 23 март.

Словения организира полет от Мадрид, Испания на 26 или 27 март.

Латвия ще изпълни полет от Истанбул, Турция до Рига на 23 март.

Припомняме, че обявените полети за репатриране на граждани, организирани от държави от ЕС, от които могат да се възползват и други европейски граждани, може да видите на сайта на МВнР, в секция „Коронавирусът – какво да правим“ - <https://www.mfa.bg/bg/customnews/main/24736>